Joseph Pierre Aimé Marie Doré

Joseph Pierre Aimé Marie Doré (født 26. september 1936 i Grand-Auverné i Frankrike) er en fransk katolsk  teolog og emeritert erkebiskop av Strasbourg.

Liv og virke

Bakgrunn
Foseph Doré ble født i departementet Loire-Atlantique. Han begynte studiene i katolsk teologi ved Institut Catholique de Paris, etterfulgt av studier i Roma og i Münster, hvor han også fulgte forelesninger av professor Joseph Ratzinger, senere pave Benedikt XVI.

Prest
Etter å ha mottatt sin doktorgrad mottok han prestevielsens sakrament i Nantes i 1961. Ett år etter sluttet han seg til sulpicianerne.

Han var så professor og rektor ved seminaret i Nantes i seks år og deretter ti år ved Séminaire des Carmes i Paris. Siden 1971 underviste han ved Institut Catholique de Paris, hvor han var dekan fra 1988 til 1994.

I 1993 ble han utnevnt til president for Det internasjonale akademi for religionsvitenskap i Brussel og medlem av Den internasjonale kommisjon for forberedelsen av det hellige år 2000.

Erkebiskop av Strasbourg
Den 2. september 1997 ble han utnevnt til erkebiskop av erkebispedømmet Strasbourg av pave Johannes Paul II. Han ble bispeviet den 23. november 1997 i katedralen i Strasbourg av sin forgjenger erkebiskop Charles Amarin Brand; medkonsekrerende var Émile Marcus, erkebiskop av Toulouse, Walter Kasper, biskop av Rottenburg-Stuttgart.

Erkebiskop Doré deltok fra 2001 i en gruppe likesinnede prelater som møttes årlig i januar fra 1995 til 2006 i Sankt Gallen i Sveits for å diskutere reformer med hensyn til utnevnelsen av biskoper, kollegialitet, bispekonferansene, pavens primat, og seksualmoral; de var ikke enige i alt og ethvert men de delte den oppfatning at kardinal Joseph Ratzinger ikke var den slags kandidat de håpet å se valgt ved det neste pavevalget.

Den 25. august 2006 innvilget pave Benedikt XVI hans anmodning om helsemotivert avskjed. Doré fortsatte imidlertid å lede erkebispedømmet som apostolisk administrator frem til innsettelsen av sin etterfølger, Jean-Pierre Grallet den 13. mai 2007.

Publikasjoner
Redaktør:
 Collection Jésus et Jésus Christ aux éditions Desclée de Brouwer.
 Collection La Grâce d’une cathédrale aux éditions La Nuée bleue / Place des Victoires.
Forfatter:
  À cause de Jésus, Éditions Plon, Paris, 2011.
  Peut-on vraiment rester catholique ?, Éditions Bayard Culture, 2012.
 Pourquoi j’aime l’Alsace, Éditions de La Nuée bleue, 2014.
  (ogsåred.):, Jésus. L'encyclopédie, Albin Michel, 2017, 845 p.
 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954
 Erkebiskop Charles Amarin Brand (1920-2013) *1972
 Erkebiskop Joseph Pierre Aimé Marie Doré'', P.S.S. (1936- ) *1997

Referanser

Franske katolske biskoper
Linjen Rebiba
Personer fra departementet Loire-Atlantique
Franske sulpicianere
Franske medlemmer av katolske ordener